बूसी निंबाड़ा में अब पानी की नहीं रहेगी समस्या
बूसी | कस्बेमें सांसद आदर्श गांव योजना के तहत पाईप्ड योजना संवर्धन कार्य के लिए भूमि पूजन करते सांसद पीपी चौधरी विधायक मदन राठौड़।
निंबाड़ा गांव में भी जलाशय निर्माण कार्य का किया शिलान्यास
भास्करन्यूज | बूसी
कस्बेके जलदाय विभाग परिसर में रविवार को सांसद आदर्श गांव योजना अन्तर्गत पाइप्ड जल योजना संवर्धन कार्य के लिए स्वीकृत 203.76 लाख कार्य का शिलान्यास एवं भूमि पूजन सांसद पीपी चौधरी विधायक मदन राठौड़ ने किया। इस दौरान कई जनप्रतिनिधि प्रशासनिक अधिकारी भी मौजूद थे। इस मौके पर आयोजित समारोह में सांसद चौधरी ने कहा कि आदर्श गांव का मतलब प्रत्येक नागरिक नशामुक्त आदर्श बनकर विकास के कार्य में सहयोग करे। ग्रामीण विकास को लेकर निश्चित हो जाए, जैसे-जैसे सरकारी योजनाओं का बजट आएगा गांव में प्रत्येक विकास कार्य करवाएंगे। क्षेत्रीय विधायक मदन राठौड़ ने कहा कि विकास को लेकर सरकार के पास धन की कमी नहीं है और विकास हो रहा है। उन्होंने कहा कि आदर्श गांव के विकास को राजनीति की भेंट नहीं चढ़ाए। राजनीति को चुनाव तक ही सीमित रखे और गांव में सभी एक बनकर विकास में सहयोग करें। उन्होंने गांव में विकास कमेटी गठित कर विकास के कार्यों में सहयोग करने को कहा। विधायक राठौड़ ने ग्रामीणों की मांग पर बालिका विद्यालय को क्रमोन्नत करने, गौरवपथ निर्माण, नदी पर रपट बनाने एवं बूसी को पाली तहसील में जोड़ने आदि समस्याओं का शीघ्र समाधान का भरोसा दिलाया। सरपंच ज्योति परिहार ने समस्याओं के बारे में अवगत कराया।
समारोहमें यह थे मौजूद
इसमौके पर भाजपा जिलाध्यक्ष करणसिंह राजपुरोहित, पाली प्रधान श्रवण बंजारा, यूआईटी अध्यक्ष संजय ओझा , राकेश भाटी, रानी एसडीओ महिपाल भारद्वाज, एससी नीरज माथुर, राजेश अग्रवाल, एईएन कानसिंह राणावत, जेईएन सुनीता कुमावत, रानी विकास अधिकारी रविंद्र प्रसाद आचार्य, रानी उप प्रधान किशोरसिंह राजपुरोहित आदि मौजूद थे।
निंबाड़ागांव में भी स्वीकृत कार्यों का किया शिलान्यास
निकटवर्तीनिंबाड़ा गांव में राजकीय उच्च माध्यमिक विद्यालय परिसर में रविवार को जनता जल संवर्धन कार्य के लिए स्वीकृत राशि 49.90 लाख एवं क्षेत्रीय विकास के अंतर्गत एक लाख लीटर क्षमता का उच्च जलाशय निर्माण कार्य के लिए स्वीकृत राशि 15 लाख रुपए का शिलान्यास एवं भूमि पूजन विधायक सांसद ने किया। इस मौके पर ग्रामीणों ने सांसद विधायक का स्वागत किया। इस दौरान बड़ी संख्या में ग्रामीण मौजूद थे।
hin_Deva awa_Deva hin_Deva bho_Deva hin_Deva hin_Deva mai_Deva hin_Deva hin_Deva